CELEX ID: 32010R0929
Publication Date: 2010-10-18

Document Text:
KOMISJONI MÄÄRUS (EL) nr 929/2010,
18. oktoober 2010,
millega muudetakse määruse (EÜ) nr 1033/2006 artikli 3 lõikes 1 osutatud ICAO sätteid
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 552/2004 Euroopa lennuliikluse juhtimisvõrgu koostalitlusvõime kohta (koostalitlusvõime määrus), (1) eriti selle artikli 3 lõiget 5,
võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 549/2004, millega sätestatakse raamistik ühtse Euroopa taeva loomiseks (raammäärus), (2) eriti selle artikli 8 lõiget 1,
ning arvestades järgmist:
(1)
Komisjoni 4. juuli 2006. aasta määruse (EÜ) nr 1033/2006 (milles sätestatakse ühtset Euroopa taevast käsitlevad nõuded lennuplaanide korra kohta lennueelses etapis) (3) lisas osutatakse Rahvusvahelise Tsiviillennunduse Organisatsiooni (edaspidi „ICAO” mitmele sättele. Pärast määruse (EÜ) nr 1033/2006 vastuvõtmist on ICAO kõnealuseid sätteid muutnud. Liikmesriikide rahvusvaheliste juriidiliste kohustuste täitmiseks ja rahvusvahelise õigusliku raamistiku ühtsuse tagamiseks tuleks ajakohastada viiteid määruses (EÜ) nr 1033/2006.
(2)
Seepärast tuleks määrust (EÜ) nr 1033/2006 vastavalt muuta.
(3)
Käesoleva määrusega sätestatud meetmed on kooskõlas ühtse taeva komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1033/2006 lisa punktid 1, 2 ja 3 asendatakse järgmisega:
„1.
ICAO dokumendi 2. lisa (Lennureeglid; kümnes väljaanne - juuli 2005, sh kõik muudatused kuni muudatuseni nr 42) 3. peatüki lõige 3.3 (Lennuplaanid).
2.
ICAO PANS-ATM dokumendi 4444 (15. väljaanne - 2007, sh kõik muudatused kuni muudatuseni nr 2) 4. peatüki lõige 4.4 (Lennuplaanid) ja 11. peatüki lõige 11.4.2.2 (Liikumisteated).
3.
Dokumendi nr 7030 - EUR (Regionaalsed lisaprotseduurid) - (5. väljaanne - 2008, sh kõik muudatused kuni muudatuseni nr 2) 2. peatükk (Lennuplaanid) ja 6. peatüki lõige 6.12.3 (Arvestuslik aeg piiril).”
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Määrust kohaldatakse alates 15. novembrist 2012.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. oktoober 2010

EuroVoc Classification:
Level 1: 100162
100154
100145
100144
Level 2: 100241
100183
100286
100176
100238
Level 3: 2181
5442
4505
2187
567
All Concepts: 2039
2181
4505
5864
859
906